Kísértetházba visz a Queens Of The Stone Age - ShortScore
írta Füge Anna · 2018-03-22
A ‘Head Like A Haunted House’ című dalához készített kísérteties videoklipet az amerikai stoner rock banda. A dal azon a Grammy-jelölt albumon található, amit júniusban nekünk is élőben bemutat a Queens Of The Stone Age a Budapest Parkban.
A Queens Of The Stone Age legútóbbi, ‘Villans’ című albumát Mark Ronson produceri vezetésével készítette el, aki az Uptown Funk mellett számos Amy Winehouse, Lady Gaga és Adele slágerért is felel. Az albumon szereplő egyik dal kapott most egy borzongató és kísérteties, vagy úgy is mondhatnánk, “szellemes” videóklipet, amelynek a készítője, rendezője, valamint látványvilág felelőse Liam Lynch zenész-rendező. Az animációs videóban a zenekar vezére, Josh Homme kalauzolja végig a nézőket ezen a lidérces álmon, amiben a csontvázaktól kezdve az ufókon át az unikornisokig jó sok mindennel találkozhatunk.
Ne felejtsétek el, hogy Magyarországra június 21-én érkezik a banda és mivel Amerikában már több helyszínen is sold out-os a buli, ezért érdemes időben megvenni a Budapest Park-ba szóló jegyeket, amit most meg is tehettek ezen a linken. A koncert Facebook eseményét pedig itt találjátok. Most pedig csekkoljátok az új videoklipet a cikk tetején és ha tetszett, dobjatok egy like-ot vagy írjátok meg a klippel kapcsolatos véleményeteket Facebook-on!
Cimkék: Josh HommeklippremierQueens Of The Stone Agestoner rockvideoklip